রাঙামাটির নানিয়ারচরে পাহাড় ধসে ১০জন নিহতের খবর পাওয়া গেছে। আহত হয়েছেন বেশ কয়েকজন। সোমবার রাত থেকে মঙ্গলবার সকাল পর্যন্ত উপজেলার পৃথক তিনটি স্থানে এই পাহাড় ধসের ঘটনা ঘটে। গত কয়েকদিনের টানা বৃষ্টির কারণে এই পাহাড় ধসের ঘটনা ঘটে। নানিয়ারচর উপজেলা প্রশাসন সূত্রে জানা গেছে, নিহতদের মধ্যে উপজেলার বড়পুল পাড়ায় দুই পরিবারের চারজন, ধর্মচরন কার্বারি পাড়ায় একই পরিবারের চারজন এবং হাতিমারা এলাকায় দুইজন মারা গেছেন।